Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 547/14/5507	Námestovo, 8.12.2014
EEČ : 2-41-152-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
Obsahom zmieru je:
a.	Peňažná suma určená na všeobecne prospešné účely: 75,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Zákamenne pod spisovou značkou ORP-842/ZK-DK-2014.
že dňa 04. 08. 2014  v čase okolo 01.00 hod prišiel k rodinnému domu XXXXX, ktorého majiteľmi sú XXXXX a XXXXX, kde prišiel pred zatvorenú bráničku, kde po jej otvorení vošiel do dvora patriaceho k domu č. XXXXX, kde v dvore otvoril druhú bráničku a takto sa dostal k prístrešku patriacemu k rodinnému domu č. XXXXX, odkiaľ odcudzil motocykel značky Babeta, bez evidenčného čísla, ktorý vytlačil z dvora na hlavnú cestu, čím poškodenému XXXXX, nar. XXXXX,  spôsobil škodu odcudzením vo výške 150,- EUR,

Odôvodnenie: 
Poverený príslušník Okresného riaditeľstva PZ, Obvodného oddelenia PZ Zákamenné pod č. ORP-842/ZK-DK-2014 vykonával skrátené vyšetrovanie v trestnej veci obv. XXXXX,  pre prečin Porušovanie domovej slobody podľa § 194 odsek 1 Trestného zákona, ktorého sa mal dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník predložil spisový materiál na tunajšiu prokuratúru spolu s návrhom na zmier.

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin Porušovanie domovej slobdy podľa § 194 odsek 1 Trestného zákona možno uložiť trest odňatia slobody až na dva roky.

Dňa 21. 11. 2014 obvinený  XXXXX a poškodení XXXXX a XXXXX, v rámci konania sp. zn. 1M/28/2014 pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinený vyhlásil, že spáchal skutok, ktorý sa mu kladie za vinu, svoje konanie oľutoval a osobne sa ospravedlnil poškodeným. Z vyhlásenia poškodených je zrejmé, že nepožadujú od obvineného žiadnu náhradu škody, ani ju do budúcna nebudú požadovať, nakoľko ukradnutý motocykel z ich pozemku im obvinený vrátil nepoškodený.

Obvinený XXXXX a poškodení XXXXX a XXXXX, so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali.

Dňa 05. 12. 2014 zložil obv. XXXXX, na účet Okresnej prokuratúry v Námestove peňažnú sumu vo výške 150,-Eur, z ktorej 75,-Eur je určených na všeobecne prospešné účely pre XXXXX, a 75,-Eur je určených na peňažnú pomoc obetiam trestnej činnosti.

Obvinený a poškodení s týmto spôsobom vybavenia veci vyslovili súhlas.

Pri hodnotení osoby obvineného, bolo zistené, že tento nebol doposiaľ súdne trestaný a ani priestupkovo riešený. Zo správ o povesti nevyplývajú na obvineného žiadne negatívne  skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná (§ 185 ods.2 Tr. por.)

Mgr. Peter Michalík
prokurátor